Нобэ
Жьэжьейм и дунейпсо махуэщ
Урысей Федерацэм и Архивхэм я лэжьакIуэхэм я махуэщ
Адыгэ Республикэм и Конституцэм и махуэщ
Зэныбжьэгъу къэралхэм я зэгухьэныгъэм и махуэщ. А гупым хэтщ къэрал 54-рэ — ахэр я нэхъыбапIэкIэ Инджылызым и бжьым щIэтахэмрэ мы зэманми абы хэтхэмрэщ.
1710 гъэм къыдэкIащ урысыбзэкIэ географиер зэрырагъэдж, зэрыбкIэ тедза япэ учебникыр.
1910 гъэм Китайм къыщыдэкIащ цIыхур щхьэхуимыту ягъэпщылIыныр зымыдэ унафэ.
1931 гъэм Печорэ псым и Iуфэм деж Белощелье зыфIаща жылэр (иджы ар Нарьян-Мар къалэрщ) щагъэтIысащ. 1977 гъэм къыщыщIэдзауэ ар Ненецкэ автономнэ округым и къалащхьэщ.
1945 гъэм ЦIыхубзхэм я Дунейпсо Демократие Федерацэр (МДФЖ) къэунэхуащ.
Урысей император Романов Александр III къызэралъхурэ илъэси 171-рэ ирокъу.
КъБР-м щIыхь зиIэ и нартыхугъэкI, Социалист Лэжьыгъэм и ЛIыхъужь Емышэ Хьэлий къызэралъхурэ илъэс 87-рэ ирокъу.
Совет композитор, фильм куэдым макъамэхэр яхуэзытха, УФ-м и цIыхубэ артист Зацепин Александр и ныбжьыр илъэс 90 ирокъу.
Швейцарием щыщ спорт къулыкъущIэ, ФутболымкIэ Дунейпсо Федерацэм и унафэщIу щыта Блаттер Йозеф и ныбжьыр илъэс 80 ирокъу. Iулъхьэ къыIихауэ шэч хуащIри, ФИФА-м и унафэкIэ илъэс кIуам и кIэм ар а къулыкъум трагъэкIащ.
«Адыгэ шхыныгъуэхэр» тхылъыр къыдэзыгъэкIа, лъэпкъ ерыскъыгъуэхэр гурыхьу зыгъэхьэзыр инженер-технолог Къубатий Борис и ныбжьыр илъэс 77-рэ ирокъу.
Америкэм щыщ киноактёр цIэрыIуэ Норрис Чак и ныбжьыр илъэс 76-рэ ирокъу.
СурэтыщI Къудей МэчрэIил и ныбжьыр илъэс 72-рэ ирокъу.
Совет актёр, Белоруссием и цIыхубэ артист, СССР-м, УФ-м я Къэрал саугъэтхэр зрата Гостюхин Владимир и ныбжьыр илъэс 70 ирокъу.
Опернэ уэрэджыIакIуэ, КъБР-м и цIыхубэ артисткэ Бесчокъуэ Майе къыщалъхуа махуэщ.
Адыгэ Республикэм щIыхь зиIэ и журналисткэ Сихъу Гуэщнагъуэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 5 — 8, жэщым градуси 3 — 4 щыхъунущ
